***ПРОБНИ ЗАВРШНИ ИСПИТ***

**Пробни завршни испит** ће се одржати у **петак, 09. априла и у суботу, 10. априла 2021.г.** Ученицирешавају задатке у оквиру три теста: из предмета српски језик, математика и комбинованог теста (биологија, географија, историја, физика и хемија).

***ПРИЈЕМНИ ИСПИТ***

Сви ученици који желе да упишу уметничку, музичку, балетску или дизајнерску школу, гимназију за ученике са посебним способностима (филолошка, физичка и математичка), школу у којој се део наставе одвија на страном језику и школу за талентоване ученике (музичка школа за таленте у Ћуприји), средњу стручну војну школу, војну гимназију полажу и **посебни пријемни испит**.

За упис у уметничку школу, кандидат може остварити на пријемном испиту укупно 480 бодова по 160 из цртања, сликања и вајања. Додатне информације на [**www.spu.edu.rs**](http://www.spu.edu.rs) (Школа примењених уметности-Шабац).

За упис у музичке школе информације можете видети на [**www.msvukdragovic.edu.rs**](http://www.msvukdragovic.edu.rs) (Музичка школа „Михаило Вукдраговић“-Шабац) и **www.mskrancevic.edu.rs** (Музичка школа Петар Крањчевић-Сремска Митровица).

Ученици који желе да упишу спортску гимназију ослобођени су пријемног испита. Уместо тога, потребно је да донесу потврду о оствареним спортским успесима.

Кандидати (девојчице и дечаци) за упис у Средњу стручну војну школу и Војну гимназију бирају се путем **конкурса**, који расписује Министарство одбране, у **фебруару**, са прецизним условима и начином конкурисања, као и правима и обавезама уписаних ученика.

Конкурс подразумева испуњеност општих и посебних услова. За упис у 1. разред могу конкурисати држављани Републике Србије здравствено способни за школовање (то утврђује војнолекарска комисија) и против којих се не води кривични поступак или поступак због кривичног дела за које се гони по службеној дужности, односно да нису осуђивани за таква дела казном затвора у трајању дужем од шест месеци или казном малолетничког затвора, или им није изрицана заводска мера.

Кандидати могу бити ученици који су завршили V, VI и VII разред и прво полугодиште VIII разреда, односно VIII разред основне школе, и постигли најмање врло добар просечан општи успех школовања, као и да у свим разредима школовања, из владања имају најмање оцену врло добар (4).

По затварању Конкурса, сви пријављени кандидати се обавештавају о термину организоване **провере знања, и то:**

**- за Средњу стручну војну школу** провера знања из математике и физике, психолошка процена, медицинско-здравствена процена и безбедносна провера.

**- за Војну гимназију** провера знања из математике и српског језика, провера физичких способности, која се реализује у Војној гимназији.Додатне информације на: **www.gimnazija.mod.gov.rs/sr/upis/pitanja/**

**Пријемни испит се одржава пре завршног** да би се пружила могућност онима који не положе пријемни испит да могу конкурисати у другу школу.

***ЗАВРШНИ ИСПИТ***

Завршни испит полажу сви ученици решавањем задатака у оквиру три теста: из предмета српски језик, математика и комбинованог теста (биологије, географије, историје, физике и хемије) .

Тестови завршног испита састављени су од необјављених (непознатих) задатака различите тежине и типа. У комбинованом тесту, задацису конципирани тако да обухватају садржаје из различитих наставних предмета. На завршном испиту, **на тесту из српског језика биће више отворених питања и питања која ће се увезивати. Комбиновани тест ће, такође, садржати повећан број тзв. отворених задатака, у којима ће се од ученика тражити да допишу одговор.** Питања и задаци могу да носе различит број бодова.

**Завршни испит** ће се одржати у:

- **среда, 23. јуна 2021.г. српски језик; - четвртак, 24. јуна 2021.г. математика; - петак, 25. јуна 2021.г. комбиновани тест.**

**На завршном испиту**, у школској 2020/21. г., ученик може да освоји **максимално 100 бодова** и то: **60 бодова** на основу оствареног **општег успеха у школи** од шестог до осмог разреда и **40 бодова** остварених на **малој матури**.

* **Општи успех од шестог до осмог разреда** основне школе исказује се бројем бодова тако што се **општи успех**, остварен на крају **шестог, седмог и осмог разреда** основне школе, **заокружен на две децимале, помножи бројем четири (4).**

***\*пример:***

***општи успех***

**6.разред** 4,38 \* 4 = 17,52

**7. разред** 4,67 \* 4 = 18,68

**8. разред** 4,73 \* 4 = 18,92

 **55,12**

* **Сва три теста** носе **максимално 40 бодова**, с тим што тестови из **српског језика и математике** носе **по 13 бодова**, а **комбиновани 14 бодова**. **Укупан разултат на тесту из српског језика и на тесту из математике се множи коефицијентом 0,65, а на комбинованом тесту са 0,7 и добија се коначан број бодова остварених на тесту.** Затим се, добијени број бодова са сва три теста, сабере и добије укупан број бодова са мале матуре.

***\*пример:***

***мала матура***

**Укупан број бодова на сва три теста:** 9,5+ 8 + 12,5 = **30**

* Ученик може добити одређени број бодова за успехе на **такмичењима** (републичким и међународним) из предмета у осмом разреду.

Успеси на међународним такмичењима: Успеси на републичким такмичењима:

- 1. место **20 бодова** - 1. место **8 бодова**

- 2. место **18 бодова -** 2. место **6 бодова**

- 3. место **14 бодова** - 3. место **4 бода**

Уколико ученик оствари више награда из истог предмета, рачуна се она на којој је освојио више бодова.

***Значи:***

 ***Општи успех***: 55,12

 ***Мала матура*** +37,00

 **92,12 укупан број бодова + број бодова са такмичења**